Rempèyèk utawa akèh kang nyebut uga pèyèk, yaiku panganan tradhisional kang kagolong kanggo lelawuhan, utawa lawuh ing wayah madhang utawa digadho. Rempèyèk kagawé saka glepung beras utawa sok diarani ing tlatah Jawa glepung trigu kang dicampur karo kacang-kacangan kaya ta kacang ijo, kedhélé utawa kacang prol banjur digorèng. Bisa uga dicampur kéwan-kéwan cilik kaya ta jingking, urang, iwak teri, iwak segara lan sapanunggalé. Péyek kang campurané jingking diarani pèyèk jingking, sauntara kang campurané urang diarani pèyèk urang, lan sapituruté.